**Jászárokszállás Város Önkormányzata Képviselő-testületének**

**2/1991. (IV.15.) rendelete**

**Jászárokszállás címerének és zászlójának**

**létesítéséről és használata rendjéről**

Jászárokszállás Város Képviselő-testülete a hagyományok ápolása, a településtörténeti emlékek, a lakosság összetartozása, szimbólumának kifejezésre juttatása érdekében címert és zászlót létesít, amelyekről az alábbi önkormányzati rendeletet alkotja:

**I.**

**A címer leírása**

**1.§**

Zöld mezőben álló, magyarruhás, kucsmás férfi, aki jobb kezében kürtöt, bal kezében három nyílvesszőt tart. A cirádákkal övezett halványkék címerpajzs felső részén acélsisak, tetején kettőskereszt, jobb oldalán félig kibontott kék - fehér színű zászló, bal oldalán görbe kard, a cirádák körül árokszállási szabad jászok felirat van.

**A címer használatának köre**

**2.§**

(1)[[1]](#footnote-1) A címerre kizárólag díszítő és utaló jelképként használható. A címer díszítő és utaló jelképként külön engedély nélkül a következő események során és helyeken alkalmazható:

## A Városházán díszítő domborműként,

## A Képviselő-testület tanácskozó termeiben, a tisztségviselők hivatali helyiségeiben,

## A Képviselő-testület és bizottságai meghívóin, felhívásain, programjain, tervein, megállapodásain és szerződésein,

## Az Önkormányzat által alakított és kiadott díszokleveleken, emléklapokon, kitüntető és emlékérmeken,

## A település történetével, életével, fejlődésével foglalkozó kiadványokon,

## Az Önkormányzat által szervezett ünnepségeken, rendezvényeken, kiállításokon, bemutatókon,

## A település kiemelkedő rendezvényein, jelentősebb kulturális és sporteseményein, ezek emléklapjain, jelvényein, érmein,

gy)[[2]](#footnote-2) az Önkormányzat Polgármesteri Hivatala által használt fejlécen hivatalos eljárás során.

# (2) A címer engedéllyel felhasználható szervezetek, vállalkozások és magánszemélyek által is, az alábbi esetekben és helyeken:

## A településen összefüggő kiállításokon, vásárokon,

## Jelvényeken, emlék- és ajándéktárgyakon,

## Cserezászlókon.

# (3) A címer díszítő és utaló jelképként huzamos időre külön engedéllyel alkalmazható az alábbi helyeken és tárgyakon: az önkormányzat intézményeiben, üzemeiben az intézmények és az üzemek történetével, életével, fejlődésével foglalkozó kiadványokon, cím- és cégtáblákon.

# (4) Az állami és a települési címer együttes használata esetén az állami címernek - mind méretével, mind elhelyezésével - elsőbbséget kell biztosítani.

**A címer használatának módja**

**3.§**

# (1) A címert kizárólag hiteles alakban - az ábrázolás hűségének, méretarányának, színeinek megtartása mellett - szabad használni.

# (2) Kivételes esetben megengedhető, hogy a címer a tárgy anyagának természetes színében /fém, bőr, fa/ készüljön.

# (3) Nyomdai úton való előállítása esetén /pl. levélpapíron, meghívón stb./ a címer fekete-fehér színben is alkalmazható.

# (4) A címert csak olyan mértékig szabad kicsinyíteni, hogy az ne sértse a hiteles ábrázolást.

**A címer előállításának, felhasználásának, forgalomba hozatalának**

**engedélyezése**

**4.§**

# (1) A címernek a 2.§ (1) bekezdésében meghatározott célra történő előállítása, felhasználása és forgalomba hozatala külön engedély nélkül történhet.

# (2) A címernek a jelen önkormányzati rendelet 2.§ (2) és (3) bekezdéseiben felsorolt esetekben történő felhasználását, illetőleg forgalomba hozatal céljából való előállítást csak engedéllyel lehet végezni.

# (3) A címer használatának előállítására vonatkozó engedélyben - indokolt esetben a jelen önkormányzati rendeletben foglaltakon túl - külön előírások is alkalmazhatók, elsősorban a felhasználásra vonatkozóan.

**5.§**

# (1) A külön engedély érvényessége - a 4.§-ban meghatározott - határozott időpontig vagy visszavonásig szólhat. Erről a kiadott engedélyben kell rendelkezni.

# (2) A címer huzamosabb időn át történő használatára vonatkozó engedély kiadásának a feltétele, hogy az érdekelt szervek kiadványai elsősorban ne kereskedelmi célt szolgáljanak. A címer védjegy nélkül nem használható.

**6.§[[3]](#footnote-3)**

**7.§**

# (1)[[4]](#footnote-4) A címer használatának engedélyezése iránti kérelmet Jászárokszállás Város Polgármesteréhez kell benyújtani. Fellebbezést Jászárokszállás Város Képviselő-testületéhez címezve lehet előterjeszteni.

# (2) A kérelemnek tartalmaznia kell:

- a kérelmező szerv, személy nevét és címét,

- a címer előállításának, felhasználásának célját, módját,

- előállítás esetén a készítendő mennyiséget,

- a forgalomba hozatal módját,

- szükséges forgalmazás esetén a javasolt egységárat és a várható bevételt,

- a címer használatának időtartamát,

- a címerrel díszített tárgy mintapéldányát /fényképét, rajzát/.

**8.§**

##### (1) A címerének előállítására, felhasználására, illetőleg forgalomba hozatalára vonatkozó engedélynek tartalmaznia kell:

- az engedélyes megnevezését, címét,

- az engedélyezett felhasználás céljának megjelölését,

- a felhasználás idejét, illetőleg az engedély érvényességének az időtartamát,

- a terjesztés, forgalomba hozatal módjára, mennyiségére vonatkozó esetleges kikötéseket,

- a felhasználással kapcsolatos esetleges egyéb előírásokat,

***-[[5]](#footnote-5)*** tájékoztatást a jogorvoslati lehetőségről.

(2)[[6]](#footnote-6)

# (3) A kiadott engedélyekről, érvényességük határidejéről nyilvántartást kell vezetni.

**9.§**

# Nem adható engedély a címer használatára vagy előállítására, ha

# a használat, a forgalombahozatal módja, körülménye a település jó hírnevét, vagy

# a lakosság érzületét sérti.

**10.§**

# (1) A címer elkészíthető címerjelvény, illetve díszplakett formájában is.

# (2) A címerjelvény meghatározott díjazás ellenében kerülhet forgalomba. Az önkormányzat tisztségviselői a vendégeknek, a delegáció tagjainak térítés nélkül adományozhatják.

# (3) A díszplakett tokban, kivételes alkalmakkor és kiemelkedő személyiségnek adományozható. Az adományozásról az adományozás időpontjának és az adományozott nevének, címének feltüntetésével nyilvántartást kell vezetni.

**II.**

**A zászló leírása**

**11.§**

# (1) Jászárokszállás Város zászlója téglalap alakú, hosszában felénél kettéosztott, világoskék és fehér színű selyem. Középen mindkét oldalon a város címere természetes eredeti színezésű hímzéssel készül. A címer alatt és fölött fél körívű hímzéssel az Árokszállási szabad jászok felirat található. A zászlót körben aranyzsinór díszíti, alsó szélén arany rojttal.

# (2) A zászló méretaránya: 2:1, alapmérete 1,6 x 0,8 m.

**A zászló használatának köre**

**12.§**

# (1) A zászló használható:

## a Városházán nemzeti ünnepek alkalmával,

## a Képviselő-testület tanácskozó termeiben, ülésein és

## más jelentősebb helyi események alkalmával.

# (2) A zászló előállítására, használatára, forgalomba hozatalának engedélyezésére vonatkozóan a 4.§ előírásait értelemszerűen kell alkalmazni.

**13.§**

# A települési és nemzeti zászló együttes alkalmazása esetén a települési zászló nem lehet nagyobb a nemzeti zászlónál, mindenkor a nemzeti zászló jelentőségének érvényesülését kell biztosítani.

**III.**

**Vegyes rendelkezések**

**14.§**

# *(1)[[7]](#footnote-7)*

# (2) Ez az önkormányzati rendelet kihirdetése napján lép hatályba.

(3)[[8]](#footnote-8) Jelen rendelet az Európai Parlament és Tanács a belső piaci szolgáltatásokról szóló 2006/123/EK irányelv 13. cikk (5) bekezdés b) pontja alapján módosításra került.

**Kelt:** Jászárokszállás Nagyközség Képviselő-testületének 1991. március 13. napján tartott ülésén.

**Kihirdetve: 1991. április l5.**

 Szikra Ferenc Dr. Wirth Ágnes

 polgármester jegyző

1. Módosította: 9/2009. (VI.02.) rendelet 1.§ (1) bekezdése. Hatályos: 2009. június 01. napjától. [↑](#footnote-ref-1)
2. Beiktatta: 9/2009. (VI.02.) rendelet 1.§ (2) bekezdése. Hatályos: 2009. június 01. napjától. [↑](#footnote-ref-2)
3. Hatályon kívül helyezte: 9/2009. (VI.02.) rendelet 2.§-a. Hatálytalan: 2009. június 01. napjától. [↑](#footnote-ref-3)
4. Módosította: 9/2009. (VI.02.) rendelet 3.§ (1) bekezdése. Hatályos: 2009. június 01. napjától. [↑](#footnote-ref-4)
5. Módosította: 9/2009. (VI.02.) rendelet 3.§ (2)-(3) bekezdése. Hatályos: 2009. június 01. napjától. [↑](#footnote-ref-5)
6. Hatályon kívül helyezte: 9/2009. (VI.02.) rendelet 2.§ (4) bekezdése. Hatálytalan: 2009. június 01. napjától. [↑](#footnote-ref-6)
7. Hatályon kívül helyezte: 17/2012. (IV.27.) önk. rendelet 1.§-a. Hatálytalan: 2012. április 28. napjától. [↑](#footnote-ref-7)
8. Beiktatta: 9/2009. (VI.02.) rendelet 5.§ (1) bekezdése. Hatályos: 2009. június 01. napjától. [↑](#footnote-ref-8)